ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 113/13

Sentenza tal-Qorti tal-Ġustizzja (Ir-Raba’ Awla) tal-11 ta’ Marzu 2010 (talba għal deċiżjoni preliminari tal-Conseil d’État — Franza) — Centre d'exportation du livre français (CELF), li jinsab taħt proċeduri ta’ likwidazzjoni, Ministre de la Culture et de la Communication vs Société internationale de diffusion et d'édition

(Kawża C-1/09) (1)

(Għajnuna mill-Istat - Artikolu 88(3) KE - Għajnuna illegali ddikjarata kompatibbli mas-suq komuni - Annullament tad-deċiżjoni tal-Kummissjoni - Qrati nazzjonali - Talba għall-irkupru tal-għajnuna implementata illegalment - Sospensjoni tal-proċeduri sal-adozzjoni ta’ deċiżjoni ġdida mill-Kummissjoni - Ċirkustanzi eċċezzjonali li jistgħu jillimitaw l-obbligu ta’ rifużjoni)

2010/C 113/18

Lingwa tal-kawża: il-Franċiż

Qorti tar-rinviju

Consil d'État

Partijiet fil-kawża prinċipali

Rikorrenti: Centre d'exportation du livre français (CELF), li jinsab taħt proċeduri ta’ likwidazzjoni, Ministre de la Culture et de la Communication

Konvenuta: Société internationale de diffusion et d'édition

Suġġett

Talba għal deċiżjoni preliminari — Conseil d’État (Franza) — Għajnuna mill-Istat — Għajnuna għall-esportazzjoni fis-settur tal-kotba — Obbligu ta’ rifużjoni ta’ għajnuna implementata illegalment — Possibbiltà li r-rifużjoni tal-ammont tal-għajnuna tiġi sospiża sakemm tingħata deċiżjoni definittiva mill-Kummissjoni dwar il-kompatibbilità tal-għajnuna mat-Trattat? — Ammissibbiltà tal-limitazzjoni tal-obbligu ta’ rkupru tal-għajnuna, iġġustifikata minn ċirkustanza eċċezzjonali?

Dispożittiv

(1) Qorti nazzjonali, adita abbażi tal-Artikolu 88(3) KE b’talba intiża għar-rifużjoni ta’ għajnuna mill-Istat illegali, ma tistax tissospendi l-adozzjoni tad-deċiżjoni tagħha dwar din it-talba sa meta l-Kummissjoni tal-Komunitajiet Ewropej tiddeċiedi dwar il-kompatibbiltà tal-għajnuna mas-suq komuni wara l-annullament ta’ deċiżjoni pożittiva preċedenti.

(2) L-adozzjoni mill-Kummissjoni tal-Komunitajiet Ewropej ta’ tliet deċiżjonijiet suċċessivi li jiddikjaraw għajnuna kompatibbli mas-suq komuni, deċiżjonijiet li sussegwentement ġew annullati mill-qorti Komunitarja, ma tistax, fiha nfisha, tikkostitwixxi ċirkustanza eċċezzjonali ta’ natura li tiġġustifika limitazzjoni tal-obbligu tal-benefiċjarju li jħallas lura din l-għajnuna meta din l-għajnuna tkun ġiet implementata bi ksur tal-Artikolu 88(3) KE.

(1) ĠU C 69, 21.03.2009
Sentenza tal-Qorti tal-Ġustizzja (Ir-Raba’ Awla) tat-22 ta’ April 2010 (talba għal deċiżjoni preliminari tal-High Court of Justice (England & Wales), Queen’s Bench Division (Administrative Court) — ir-Renju Unit) — The Queen, fuq it-talba tal-Association of the British Pharmaceutical Industry vs Medicines and Healthcare Products Regulatory Agency

(Kawża C-62/09) (1)

(“Direttiva 2001/83/KE - Artikolu 94 - Inċentivi finanzjarji għall-kliniċi mediċi li jippreskrivu ċerti prodotti mediċinali lill-pazjenti tagħhom - Awtoritajiet tas-saħħa pubblika - Tobba - Libertà fil-ħruġ ta’ riċetti”)

(2010/C 161/14)

Lingwa tal-kawża: l-Ingliż

Qorti tar-rinviju

High Court of Justice (England & Wales), Queen’s Bench Division (Administrative Court)

Partijiet fil-kawża prinċipali

Rikorrenti: The Queen, fuq it-talba tal-Association of the British Pharmaceutical Industry

Konvenuta: Medicines and Healthcare Products Regulatory Agency

fil-preżenza ta’: NHS Confederation (Employers) Company Ltd

Suġġett

Talba għal deċiżjoni preliminari — High Court of Justice (England & Wales), Queen’s Bench Division (Administrative Court) — Interpretazzjoni tal-Artikolu 94(1) tad-Direttiva 2001/83/KE tal-Parlament Ewropew u tal-Kunsill, tas-6 ta’ Novembru 2001, dwar il-kodiċi tal-Komunità li għandu x’jaqsam ma’ prodotti mediċinali għall-użu mill-bniedem (ĠU Edizzjoni Speċjali bil-Malti, Kapitolu 13, Vol. 27, p. 69) — Implementazzjoni minn korp pubbliku li jifforma parti mis-servizz nazzjonali tas-saħħa pubblika ta’ skema li toffri inċentivi finanzjarji għal benefiċċju tal-kliniċi mediċi talli jippreskrivu ċerti prodott mediċinali lill-pazjenti

Dispożittiv

L-Artikolu 94(1) tad-Direttiva 2001/83/KE tal-Parlament Ewropew u tal-Kunsill, tas-6 ta’ Novembru 2001, dwar il-kodiċi tal-Komunità li għandu x’jaqsam ma’ prodotti mediċinali għall-użu mill-bniedem, kif emendat bid-Direttiva 2004/27/KE tal-Parlament Ewropew u tal-Kunsill, tal-31 ta’ Marzu 2004, għandu jiġi interpretat fis-sens li ma jipprekludix skemi ta’ inċentivi finanzjarji, bħal dik inkwistjoni fil-kawża prinċipali, implementati mill-awtoritajiet nazzjonali tas-saħħa pubblika bl-għan li jnaqqsu n-nefqa f’dan il-qasam u li huma intiżi sabiex, għall-finijiet ta’ trattament ta’ ċerti kundizzjonijiet mediċi, jiġu ffavoriti mit-tabib riċetti ta’ prodotti mediċinali msemmija speċifikament u li fihom sustanza attiva differenti minn dik ta’ prodott mediċinali li ġie preskritt qabel jew li seta’ ġie preskritt kieku tali skema ta’ inċentivi ma kinitx teżisti.

(1) ĠU C 90, 18.04.2009.
MT Il-Ġurnal Uffiċjali tal-Unjoni Ewropea C 234/14

Sentenza tal-Qorti tal-Ġustizzja (Ir-Raba’ Awla) tat-8 ta’ Lulju 2010 (talba għal deċiżjoni preliminari tal-High Court of Justice (England & Wales), Queen’s Bench Division (Administrative Court) — (Ir-Renju Unit)) — Afton Chemical Limited vs Secretary of State for Transport

(Kawża C-343/09) (1)

(Rinviju għal deċiżjoni preliminari - Validità - Direttiva 2009/30/KE - Artikolu 1(8) - Direttiva 98/70/KE - Artikolu 8a - Tniġġis atmosferiku - Karburanti - Użu ta’ addittivi metalliċi fil-karburanti - Kontenut massimu ta’ methylcyclopentadienyl manganese tricarbonyl (MMT) - Ittikkettjar - Studju tal-impatt - Żball manifest ta’ evalwazzjoni - Prinċipju ta’ prekawzjoni - Proporzjonalità - Trattament ugwali - Ċertezza legali - Ammissibbiltà)

2010/C 234/20

Lingwa tal-kawża: l-Ingliż

Qorti tar-rinviju

High Court of Justice (England Wales), Queen’s Bench Division (Administrative Court)

Partijiet fil-kawża prinċipali

Rikorrenti: Afton Chemical Limited

Konvenuta: Secretary of State for Transport

Suġġett

Talba għal deċiżjoni preliminari — High Court of Justice (England Wales), Queen’s Bench Division (Administrative Court) — Validità tad-Direttiva 2009/30/KE tal Parlament Ewropew u tal-Kunsill, tat-23 ta’ April 2009, li temenda d-Direttiva 98/70/KE, rigward l-ispeċifikazzjoni tal-petrol, tad-diżil u taż-żejt tal-gass, u li tintroduċi mekkaniżmu għall-monitoraġġ u għat-tnaqqis tal-emissjonijiet tal-gassijiet serra, u li temenda d-Direttiva tal-Kunsill 1999/32/KE rigward l-ispeċifikazzjoni tal-karburant użat mill-bastimenti tal-passaġġi tal-ilma interni u li tħassar id-Direttiva 93/12/KEE (ĠU L 140, p. 88) — Validità f’dak li jirrigwarda l-obbligu ta’ ttikettjar għall-karburanti li fihom addittivi metalliċi u f’dak li jirrigwarda l-iffissar ta’ limitu għall-preżenza tal-methylcyclopentadienyl manganese tricarbonyl (MMT) — Żball manifest ta’ evalwazzjoni — Ksur tal-prinċipji ta’ proporzjonalità, ta’ trattament ugwali, u ta’ ċertezza legali

Dispożittiv

L-eżami tad-domandi ma żvela l-ebda element li jista’ jaffettwa l-validità tal-Artikolu 1(8) tad-Direttiva 2009/30/KE tal-Parlament Ewropew u tal-Kunsill, tat-23 ta’ April 2009, li temenda d-Direttiva 98/70/KE rigward l-ispeċifikazzjoni tal-petrol, tad-diżil u taż-żejt tal-gass u li tintroduċi mekkaniżmu għall-monitoraġġ u għat-tnaqqis tal-emissjonijiet tal-gassijiet serra, u li temenda d-Direttiva tal-Kunsill 1999/32/KE rigward l-ispeċifikazzjoni tal-karburant użat mill-bastimenti tal-passaġġi tal-ilma interni u li tħassar id-Direttiva 93/12/KEE, inkwantu jintroduċi artikolu ġdid, jiġifieri l-Artikolu 8a(2) u (4) sa (6), fid-Direttiva 98/70/KE tal-Parlament Ewropew u tal-Kunsill, tat-13 ta’ Ottubru 1998, dwar il-kwalità tal-karburanti tal-petrol u tad-diżil u li temenda d-Direttiva tal-Kunsill93/12/KEE.

(1) ĠU C 267, 07.11.2009
MT Il-Ġurnal Uffiċjali tal-Unjoni Ewropea C 246/4

Sentenza tal-Qorti tal-Ġustizzja (It-Tielet Awla) tad-29 ta’ Lulju 2010 (talba għal deċiżjoni preliminari mill-VAT and Duties Tribunal, Manchester — Ir-Renju Unit) — Astra Zeneca UK Limited vs Her Majesty’s Commissioners of Revenue and Customs

(Kawża C-40/09) (1)

(Sitt Direttiva tal-VAT - Punt 1 tal-Artikolu 2 - Kunċett ta’ “provvista ta’ servizzi magħmula bi ħlas” - Vawċers mogħtija minn kumpannija lill-impjegati tagħha fil-kuntest tar-remunerazzjoni ta’ dawn tal-aħħar)

2010/C 246/06

Lingwa tal-kawża: l-Ingliż

Qorti tar-rinviju

VAT and Duties Tribunal, Manchester

Partijiet fil-kawża prinċipali

Rikorrenti: Astra Zeneca UK Limited

Konvenuti: Her Majesty’s Commissioners of Revenue and Customs

Suġġett

Talba għal deċiżjoni preliminari — VAT and Duties Tribunal, Manchester — Interpretazzjoni tal-Artikoli 2(1), 6(2)(b) u 17(2) tad-Direttiva 77/388/KEE: Is-Sitt Direttiva tal-Kunsill, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti, Kapitolu 9, Vol. 1, p. 23) — Kunċett ta’ provvista ta’ servizzi bi ħlas — Vawċers mogħtija lill-impjegat skont il-kuntratt ta’ impjieg tiegħu, parti mill-valur ta’ liema jitnaqqas mis-salarju

Dispożittiv

Il-punt 1 tal-Artikolu 2 tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima, kif emendata bid-Direttiva tal-Kunsill 95/7/KE, tal-10 ta’ April 1995, għandu jiġi interpretat fis-sens li, l-għoti ta’ vawċer minn kumpannija, li akkwistat dan il-vawċer għal prezz li jinkludi t-taxxa fuq il-valur miżjud, lill-impjegati tagħha inkambju tar-rinunzja, minn dawn tal-aħħar, ta’ parti mir-remunerazzjoni tagħhom fi flus, jikkostitwixxi provvista ta’ servizzi magħmula bi ħlas skont din id-dispożizzjoni.

(1) ĠU C 90, 18.04.2009.
MT Il-Ġurnal Uffiċjali tal-Unjoni Ewropea C 346/13

Sentenza tal-Qorti tal-Ġustizzja (It-Tielet Awla) tat-28 ta’ Ottubru 2010 (talba għal deċiżjoni preliminari mill-Court of Appeal — ir-Renju Unit) — Her Majesty's Commissioners of Revenue and Customs vs Axa UK plc

(Kawża C-175/09) (1)

(Sitt Direttiva tal-VAT - Eżenzjoni - Artikolu 13B(d), punt 3 - Tranżazzjonijiet li jikkonċernaw ħlasijiet u trasferimenti - Irkupru ta’ debiti - Pjanijiet ta’ ħlas għal kura tas-snien - Servizzi ta’ ġbir u ta’ pproċessar ta’ ħlasijiet f’isem il-klijenti ta’ fornitur ta’ servizzi)

2010/C 346/21

Lingwa tal-kawża: l-Ingliż

Qorti tar-rinviju

Court of Appeal

Partijiet fil-kawża prinċipali

Rikorrenti: Her Majesty’s Commissioners of Revenue and Customs

Konvenuta: Axa UK plc

Suġġett

Talba għal deċiżjoni preliminari — Court of Appeal — Interpretazzjoni tal-Artikolu 13B(d), punt 3 tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (Edizzjoni Speċjali bil-Malti, Kapitolu 9, Vol. 1, p. 23) — Eżenzjonijiet — Portata — Kunċett ta’ “servizzi li għandhom bħala effett it-trasferiment ta’ fondi u li jinvolvu bidliet fis-sitwazzjoni legali u finanzjarja” — Servizzi ta’ ġbir, ta’ pproċessar u ta’ rkupru ta’ debiti mill-klijenti ta’ kummerċant — Pjanijiet ta’ ħlas għall-kura tas-snien

Dispożittiv

Il-punt 3 tal-Artikolu 13B(d) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima, għandu jiġi interpretat fis-sens li ma taqax taħt l-eżenzjoni tal-VAT, prevista f’din id-dispożizzjoni, il-provvista ta’ servizzi li tikkonsisti, essenzjalment, f’li lill-bank ta’ terz jintalab it-trasferiment permezz tas-sistema ta’ “debitu dirett” ta’ somma dovuta minn din il-persuna lill-klijent tal-persuna li tipprovdi servizzi fil-kont ta’ dan tal-aħħar, f’li jintbagħat rendikont tas-somom riċevuti lill-klijent, f’li jsir kuntatt mat-terz li fir-rigward tiegħu l-fornitur ta’ servizzi ma jkunx għadu rċieva l-ħlas u, fl-aħħar nett, f’li jingħata l-ordni lill-bank tal-fornitur ta’ servizzi sabiex jittrasferixxi l-ħlas riċevut, wara li titnaqqas ir-remunerazzjoni tiegħu, fil-kont tal-bank tal-klijent.

(1) ĠU C 153, 04.07.2009
MT Il-Ġurnal Uffiċjali tal-Unjoni Ewropea C 328/5

Sentenza tal-Qorti tal-Ġustizzja (It-Tielet Awla) tas-7 ta’ Ottubru 2010 (talba għal deċiżjoni preliminari tal-Court of Appeal (England & Wales) (Civil Division) (ir-Renju Unit) — Secretary of State for Work and pensions vs Taous Lassal

(Kawża C-162/09) (1)

(Rinviju preliminari - Moviment liberu tal-persuni - Direttiva 2004/38/KE - Artikolu 16 - Dritt ta’ residenza permanenti - Applikazzjoni ratione temporis - Perijodi li ġew fi tmiemhom qabel id-data ta’ traspożizzjoni)

2010/C 328/08

Lingwa tal-kawża: l-Ingliż

Qorti tar-rinviju

Court of Appeal (England & Wales) (Civil Division)

Partijiet fil-kawża prinċipali

Rikorrent: Secretary of State for Work and pensions

Konvenuta: Taous Lassal

Fil-presenza ta’: The Child Poverty Action Group

Suġġett

Talba għal deċiżjoni preliminari — Court of Appeal (England & Wales) (Civil Division) — Interpretazzjoni tal-Artikolu 16(1) tad-Direttiva tal-Parlament Ewropew u tal-Kunsill 2004/38, tad-29 ta’ April 2004, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri (ĠU Edizzjoni Speċjali bil-Malti, Kapitolu 5, Vol. 5, p. 46) — Ċittadina tal-Unjoni li rrisjediet b’mod regolari fir-Renju Unit għal ħames snin qabel it-30 ta’ April 2006, data limitu għat-traspożizzjoni tad-Direttiva, u li sussegwentement telqet mit-territorju għal perijodu ta’ 10 xhur — Teħid inkunsiderazzjoni tal-perijodu li ġie fi tmiemu qabel it-30 ta’ April 2006 għar-rikonoxximent ta’ dritt ta’ residenza permanenti.

Dispożittiv

L-Artikolu 16(1) u (4) tad-Direttiva tal-Parlament Ewropew u tal-Kunsill 2004/38, tad-29 ta’ April 2004, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE, għandu jiġi interpretat fis-sens li:

— il-perijodi ta’ residenza kontinwa ta’ ħames snin, li ġew fi tmiemhom qabel id-data ta’ traspożizzjoni tad-Direttiva 2004/38, jiġifieri t-30 ta’ April 2006, skont l-istrumenti tad-dritt tal-Unjoni qabel din id-data, għandhom jittieħdu inkunsiderazzjoni għall-finijiet tal-kisba tad-dritt ta’ residenza permanenti skont l-Artikolu 16(1) ta’ din id-direttiva, u

— l-assenzi mill-Istat Membru ospitanti, inqas minn sentejn konsekuttivi, li seħħew wara t-30 ta’ April 2006 u wara residenza legali kontinwa ta’ ħames snin li ġiet fi tmiemha qabel din id-data, ma humiex ta’ natura li jaffettwaw il-kisba tad-dritt ta’ residenza permanenti skont l-Artikolu 16(1).

(1) ĠU C 153, 04.07.2009.
MT Il-Ġurnal Uffiċjali tal-Unjoni Ewropea C 30/8

Sentenza tal-Qorti tal-Ġustizzja (Ir-Raba Awla) tat-2 ta’ Diċembru 2010 — Holland Malt BV vs Il-Kummissjoni Ewropea, Ir-Renju tal-Pajjiżi l-Baxxi

(Kawża C-464/09 P) (1)

(Appell - Għajnuna mill-Istat - Linji gwida dwar l-għajnuna fis-settur agrikolu - Punt 4.2.5 - Suq tal-malt - Nuqqas ta’ ftuħ normali fis-suq - Miżura ta’ għajnuna ddikjarata inkompatibbli mas-suq komuni)

2011/C 30/12

Lingwa tal-proċedura: l-Ingliż

Partijiet

Appellanti: Holland Malt BV (rappreżentanti: O. Brouwer, A. Stoffer u P. Schepens, avukati)

Appellati: Il-Kummissjoni Ewropea (rappreżentanti: L. Flynn u A. Stobiecka-Kuik, aġenti), Ir-Renju tal-Pajjiżi l-Baxxi (rappreżentanti: C.M. Wissels u Y. de Vries, aġenti)

Suġġett

Appell mis-sentenza tal-Qorti tal-Prim’Istanza (Ir-Raba’ Awla) (li saret il-Qorti Ġenerali), tad-9 ta’ Settembru 2009, Holland Malt BV vs Il-Kummissjoni (T-369/06) — Holland Malt, sostnuta mir-Renju tal-Pajjiżi l-Baxxi vs Il-Kummissjoni, li biha l-Qorti Ġenerali ċaħdet rikors intiż għall-annullament tad-Deċiżjoni 2007/59/KE tal-Kummissjoni, tas-26 ta’ Settembru 2006, li biha ddikjarat inkompatibbli mas-suq komuni l-għajnuna mogħtija mill-Pajjiżi l-Baxxi favur Holland malt B.V. għall-ħolqien ta’ unità ta’ produzzjoni ta’ malt f’Eemshaven (Groningen), taħt il-forma ta’ għajnuna għall-investiment ta’ EUR 7 425 000, suġġetta għall-kundizzjoni sospensiva tal-approvazzjoni mill-Kummissjoni (Għajnuna mill-Istat Nru C 14/2005 — ex N 149/2004) (ĠU L 32, p. 76) — Applikazzjoni tal-linji Gwida dwar l-għajnuna fis-settur agrikolu

Dispożittiv

(1) L-appell huwa miċħud.

(2) Holland Malt BV hija kkundannata għall-ispejjeż.

(1) ĠU C 24, 30.01.2010
MT Il-Ġurnal Uffiċjali tal-Unjoni Ewropea C 30/6

Sentenza tal-Qorti tal-Ġustizzja (It-Tielet Awla) tat-2 ta’ Diċembru 2010 (talba għal deċiżjoni preliminari tal-High Court of Justice (Chancery Division) — Ir-Renju Unit) — Everything Everywhere Limited (li qabel kienet T-Mobile UK Limited) vs The Commissioners of Her Majesty's Revenue & Customs

(Kawża C-276/09) (1)

(Sitt Direttiva tal-VAT - Eżenzjoni - Punti 1 u 3 tal-Artikolu 13B(d) - Negozjar ta’ kreditu - Tranżazzjonijiet li jikkonċernaw ħlasijiet u trasferimenti - Eżistenza ta’ żewġ provvisti ta’ servizzi distinti jew ta’ provvista unika - Spejjeż supplementarji ffatturati waqt l-użu ta’ ċerti metodi ta’ ħlas għal servizzi ta’ telefonija mobbli)

2011/C 30/09

Lingwa tal-kawża: l-Ingliż

Qorti tar-rinviju

High Court of Justice (Chancery Division)

Partijiet fil-kawża prinċipali

Rikorrenti: Everything Everywhere Limited (li qabel kienet T-Mobile UK Limited)

Konvenut: The Commissioners of Her Majesty’s Revenue Customs

Suġġett

Talba għal deċiżjoni preliminari — High Court of Justice (Chancery Division) — Interpretazzjoni tal-Artikolu 13B(d)(3) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti, Kapitolu 9, Vol. 1, p. 23) — Eżenzjonijiet — Portata — Kunċett ta’ “servizz li għandu l-effett li jitrasferixxi fondi u li jinvolvi tibdiliet fis-sitwazzjoni legali u finanzjarja” — Servizzi li jiddebitaw kont wieħed u jikkreditaw kont ieħor b’ammont korrispondenti — Servizzi li ma jinkludux it-twettiq ta’ attivitajiet li jikkonsistu fid-debitu ta’ kont u l-kreditu ta’ kont ieħor f’ammont korrispondenti, iżda li, meta jseħħ trasferiment ta’ fondi, jistgħu jitqiesu bħala li kienu l-kawża ta’ dak it-trasferiment — Sistema ta’ pagament ta’ telefonati li jsiru permezz ta’ telefon ċellulari.

Dispożittiv

Għall-finijiet tal-ġbir tat-taxxa fuq il-valur miżjud, l-ispejjeż supplementarji ffatturati minn fornitur ta’ servizzi ta’ telekomunikazzjoni lill-klijenti tiegħu, meta dawn ma jħallsux għal dawn is-servizzi permezz tas-sistema ta’ “debitu dirett” jew ta’ trasferiment Bankers’ Automated Clearing System, iżda permezz ta’ karta ta’ kreditu, jew ta’ karta ta’ debitu, permezz ta’ ċekk jew permezz ta’ flus kontanti għand kaxxier tal-bank jew għand kaxxier ta’ aġent awtorizzat biex jiġbor il-ħlas f’isem dan il- fornitur ta’ servizzi, ma jikkostitwixxux il-kontroparti ta’ provvista ta’ servizzi distinta u indipendenti mill-provvista ta’ servizzi prinċipali li tikkonsisti fil-provvista ta’ servizzi ta’ telekomunikazzjoni.

(1) ĠU C 267, 07.11.2009.
MT Il-Ġurnal Uffiċjali tal-Unjoni Ewropea C 225/7

Sentenza tal-Qorti tal-Ġustizzja (Awla Manja) tal-4 ta’ Ġunju 2013 (talba għal deċiżjoni preliminari tal-Court of Appeal (England & Wales) (Civil Division) — ir-Renju Unit) — ZZ vs Secretary of State for the Home Department

(Kawża C-300/11) (1)

(Moviment liberu tal-persuni - Direttiva 2004/38/KE - Deċiżjoni li tipprekludi lil ċittadin tal-Unjoni Ewropea aċċess għat-territorju ta’ Stat Membru minħabba raġunijiet ta’ sigurtà pubblika - Artikolu 30(2) tal-imsemmija direttiva - Obbligu li ċ-ċittadin ikkonċernat jiġi informat bil-motivi ta’ din id-deċiżjoni - Żvelar li jmur kontra l-interessi tas-sigurtà tal-Istat - Dritt fundamentali għal protezzjoni ġudizzjarja effettiva)

2013/C 225/10

Lingwa tal-kawża: l-Ingliż

Qorti tar-rinviju

Court of Appeal (England & Wales) (Civil Division)

Partijiet fil-kawża prinċipali

Rikorrent: ZZ

Konvenuta: Secretary of State for the Home Department

Suġġett

Talba għal deċiżjoni preliminari — Court of Appeal (England & Wales) (Civil Division) — Interpretazzjoni tal-Artikolu 30(2) tad-Direttiva 2004/38/KE tal-Parlament Ewropew u tal-Kunsill, tad-29 ta’ April 2004, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE (ĠU Edizzjoni Speċjali bil-Malti, Kapitolu 5, Vol. 5, p. 46) fid-dawl tal-Artikolu 346(1)(a) TFUE — Dritt għal protezzjoni ġudizzjarja effettiva — Deċiżjoni li ċittadin ta’ Stat Membru jiġi eskluż mit-territorju ta’ Stat Membru ieħor għal raġunijiet ta’ sigurtà pubblika — Obbligu li ċ-ċittadin ikkonċernat jiġi informat dwar ir-raġunijiet għall-esklużjoni tiegħu minkejja l-fatt li l-awtoritajiet responsabbli jqisu li tali żvelar imur kontra l-interessi ta’ sigurtà tal-Istat

Dispożittiv

L-Artikoli 30(2) u 31 tad-Direttiva 2004/38/KE tal-Parlament Ewropew u tal-Kunsill, tad-29 ta’ April 2004, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE, moqrija fid-dawl tal-Artikolu 47 tal-Karta tad-Drittijiet Fundamentali tal-Unjoni Ewropea, għandhom jiġu interpretati fis-sens li jeżiġu li l-qorti nazzjonali kompetenti tiżgura li n-nuqqas ta’ żvelar mill-awtorità nazzjonali kompetenti lill-persuna kkonċernata tal-motivi preċiżi u kompleti li fuqhom hija bbażata d-deċiżjoni meħuda skont l-Artikolu 27 ta’ din id-direttiva kif ukoll tal-provi marbuta magħha għandu jkun limitat għal dak li huwa neċessarju u li fi kwalunkwe każ, għandha tiġi trażmessa s-sustanza tal-imsemmija motivi lill-persuna kkonċernata b’mod li tittieħed debitament inkunsiderazzjoni l-kunfidenzjalità neċessarja tal-provi.

(1) ĠU C 252, 27.8.2011.